Ashton Kutcher
***Just Married*** er en amerikansk film fra 2003 i kategorien romantisk komedie. Den handler om et nygift par, Tom Leezak og Sarah McNerney, som har vært på bryllupsreise. Leezak tenker tilbake på bryllupsreisen hvor alt gikk alt galt, absolutt alt. Vi får i retrospekt se detaljene om dette.

Den kvinnelige hovedrolleinnehaveren er Brittany Murphy (som døde i desember 2009), mens den mannlige hovedrolleinnehaveren er Ashton Kutcher.

Sammendrag
----------

Filmen åpner med Tom og Sarah på en flyplass, men hopper deretter tilbake til øyeblikket de møtte hverandre for første gang. Tom Leezak fra arbeiderklassen og Sarah McNerney som tilhører overklassen, møter tilfeldigvis hverandre når Tom ved et uhell treffer Sarah med en fotball. Noen måneder senere, til tross for motstand fra Sarahss rike familie, gifter de seg. De har holdt en hemmelighet fra hverandre: Tom forteller ikke Sarah at han ved et uhell drepte hunden hennes. Sarah forteller ikke Tom at hun sov med Peter Prentiss, en barndomsvenn, etter at hun og Tom begynte deres forhold.

De flyr til Europa for deres bryllupsreise. De ankommer et flott hotell ved foten av Alpene, og oppdager at Peter Prentiss har sendt dem en flaske konjakk, og Toms venn Kyle har sendt dem et sexleketøy. Tom forsøker å tvinge leketøyets amerikanske støpsel inn i den europeiske stikkontakten. Men resultatet blir at han slår ut all elektrisitet for hele landsbyen. Det nygifte paret forlater hotellet etter at Tom har en intens krangel med de som eier hotellet, og de betaler en stor regning for å fikse elektrisiteten i området. De forsøker å finne et annet hotell. Men de krasjer bilen i snøen, og bilen blir sittende fast. De reiser til Venezia og bor på et pensjonat som viser seg å være et gammelt vrak, og de sjekker ut igjen når en kakerlakk kryper over Tom når de har sex. Deretter sjekker paret inn på ett hyggelig hotell betalt for av faren til Sarah. De drar på sightseeing, noe Tom mener er ekstremt kjedelig. Tom forlater Sarah slik at han heller kan se på sport i en bar. Sarah møter Peter Prentiss, som er på forretningsreise og overnatter ved samme hotell som dem. 

Senere avslører Tom at han ved en tilfeldighet drepte hunden hennes, og Sarah avslører at hun sov med Peter. Paret stormer ut av hotellet og går hver sin vei: Tom går tilbake til en bar, der han møter den amerikanske turisten Wendy. Sarah går på sightseeing sammen med Peter. Wendy flørter og danser med Tom, men han stikker av gjennom et baderomsvindu når han innser at Wendy vil ha sex med ham. Tom går tilbake til hotellet, og oppdager Sarah har gått ut sammen med Peter. Sarah drikker seg full, så Peter tar henne med tilbake til hotellet. Når han kysser henne ved inngangen, slår hun til ham og minner ham på at hun faktisk er på bryllupsreise. Tom står på balkongen og blir vitne til kysset, men ser ikke at Sarah slår til Peter. 

Tom konfronterer henne på rommet deres, men Sarah får øye på noen klær som Wendy glemte igjen tidligere på kvelden. Paret bestemmer seg for å reise hjem til Los Angeles, og de er tilbake ved den aller første scenen i filmen. Sarah har flyttet ut av hjemmet deres, men Tom vil ha henne tilbake. Tom forsøker å møte Sarah på eiendommen til hennes familie, men han kommer seg ikke inn på eiendommen. Imidlertid går Sarah ut for å møte ham, etter å ha sett Tom holde en romantisk tale til overvåkningskameraet. De forkynner deres kjærlighet til hverandre, og den rike familien til Sarah aksepterer endelig deres forhold.

Skuespillere
------------

* Ashton Kutcher som Tom Leezak
* Brittany Murphy som Sarah McNerney
* Christian Kane som Peter Prentiss
* David Moscow som Kyle.
* Monet Mazur som Lauren.
* David Rasche som Mr. McNerney
* Veronica Cartwright som Mrs. McNerney / Pussy
* Thad Luckinbill som Willie McNerney.
* Taran Killam som Dickie McNerney.
* Raymond J. Barry som Mr. Leezak.
* George Gaynes som pastor Robert

Referanser
----------

1. 1 2 3 4 5 6 7 8  ; besøksdato: 18. april 2016.
2. 1 2 3 4  ; besøksdato: 18. april 2016.
3. ↑  ; besøksdato: 18. april 2016.
4. ↑  ; besøksdato: 18. april 2016.
5. ↑  ; besøksdato: 18. april 2016.
6. ↑   (på cs) *ČSFD*, 2001, Wikidata Q3561957,
7. ↑   Freebase-data fra Google[Hentet fra Wikidata]
8. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) *Just Married* på Internet Movie Database Rediger på Wikidata

* (no) *Just Married* hos Filmfront Rediger på Wikidata

* (sv) *Just Married* i Svensk Filmdatabas Rediger på Wikidata

* (da) *Just Married* i Danmark Nationale Filminstitut Rediger på Wikidata

* (en) *Just Married* på AllMovie Rediger på Wikidata

* (fr) *Just Married* på Allociné Rediger på Wikidata

* (nl) *Just Married* på MovieMeter Rediger på Wikidata

* (en) *Just Married* på Turner Classic Movies Rediger på Wikidata

* (en) *Just Married* på Rotten Tomatoes Rediger på Wikidata

* (en) *Just Married* på Metacritic Rediger på Wikidata